Իրինա Տոնևա

Իրինա Իլինիչնա Տոնևա (, ), ռուս երգչուհի, դերասանուհի, Ֆաբրիկա երաժշտական խմբի անդամ, որ ստեղծվել է 2002 թվականին «Աստղերի ֆաբրիկա-1» նախագծի ընթացքում։

Կենսագրություն 
Իրինա Տոնևան ծնվել է 1977 թվականի հունիսի 27-ին Գոլիցինո-2 գյուղում (ներկայում՝ Կրասնոզնամենսկ, Մոսկվայի մարզ), զինվորական պրապորշչիկի ու տիեզերական զորքերի քաղաքացիական ինժեների ընտանիքում։

1999 թվականին ավարտել է Մոսկվայի դիզային ու տեխնոլոգիայի պետական համալսարանը՝ ստանալով կաշվի ու մորթու գծով քիմիկոս-տեխնոլոգի մասնագիտացում, ինչից հետո միքանի տարի աշխատել է Կունցևոյի կաշվի գործարանում։ Իրինա Տոնևան ավարտել է նաև Գնեսինների անվան էստրադային-ջազային ստուդիան, որտեղ սովորել է էստրադային վոկալի դասարանում։

2002 թվականին Իրինա Տոնևան մասնակցել է «Աստղերի ֆաբրիկա» նախագծի առաջին եթերաշրջանին և արդյունքում զբաղեցրել երկրորդ տեղը «Ֆաբրիկա» խմբի կազմում։ Ճանաչում է ձեռք բերել «Понимаешь» երգի շնորհիվ, որ կատարել է նույնպես «Աստղերի ֆաբրիկայի» առաջին եթերաշրջանի մասնակից Պավել Արտեմևի հետ, ով դարձել է «Կորնի» խմբի անդամ։

2005 թվականին մասնակցել է Առաջին ալիքի «Աֆրիկայի սիրտը» ռեալիթի շոուին։

Իրինա Տոնևան բազմիցս ընդգրկվել է ամենասեքսուալ կանանց ցանկում ռուսալեզու այնպիսի ամսագրերի կողմից, ինչպիսիք են՝ FHM և Maxim։

2013 թվականին Իրինա Տոնևան ընդունվել է Գերման Սիդակովի դերասանական արվեստի դպրոց և 2014 թվականի մարտի 29-ին կատարել է իր նորամուտը թատրոնի բեմում՝ գլխավոր դերում հանդես գալով «Վիպակ Սոնեչկայի մասին» ներկայացման մեջ, որ բեմադրվել է Մարինա Ցվետաևայի ստեղծագործությունների, ինչպես նաև Ֆեոդոր Դոստոևսկու «Սպիտակ գիշերներ» վիպակի հիման վրա։ Այդ ներկայացման մեջ նա միանգամից կատարել է երեք դեր՝ մարմնավորելով Մարինա Ցվետաևային ու երկու տղամարդկանց։

Անձնական կյանք 
2008 թվականին բաժանվելով MTV հեռուստաալիքի վիջեյ Յուրի Պաշկովի (ծնվել է 1975 թվականի դեկտեմբերի 11-ին) հետ՝ Իրինա Տենևան 2009 թվականին սկսել է հանդիպել «Банд’Эрос» խմբի անդամ Իգոր Բուրնիշևի (ծնվել է 1977 թվականի հունիսի 4-ին) հետ, ով 2014 թվականին ամուսնացել է երգչուհի ու «Муз-ТВ» հեռուստաալիքի նախկին հաղորդավարուհի Օքսանա Ուստինովայի հետ, որ նախկինում եղել է «Стрелки» խմբի անդամ։

2017 թվականին Իրինա Տոնևան ամուսնացել է ուկրաինացի պարող 27-ամյա Ալեքսեյ Բրիժի հետ, ով երգչուհուց փոքր է տասներկու տարով։

Ֆիլմագրություն
 2006 – Здрасьте, я ваше папо!
 2007 – Ձյունե հրեշտակ () – աղջիկ, որ սենյակ է վարձել Ժաննայի մոտ
 2012 – Zолушка – կամեո
 2013 –Կանայք սահմանին () – Գալինա

Հեռուստատեսություն 
 «Աֆրիկայի սիրտը», ռեալիթի շոու (Առաջին ալիք, 2005)
 «Որոշակի ազգերի կազմակերպություն» (, РЕН ТВ, 2014)

Մրցանակներ 
 2003 – «Ոսկե գրամոֆոն» (Պավել Արտեմևի հետ «Понимаешь» երգի համար և «Ֆաբրիկա» խմբի կազմում «Про любовь» երգի համար)
 2004 – «Стопудовый хит» («Ֆաբրիկա» խմբի կազմում) «Про любовь» երգի համար
 2004 – «Ոսկե գրամոֆոն» («Ֆաբրիկա» խմբի կազմում) «Лёлик» երգի համար
 2005 – «Glamour» (տարվա թիմ, «Ֆաբրիկա» խմբի կազմում)
 2006 – «Ոսկե գրամոֆոն» («Ֆաբրիկա» խմբի կազմում) «Не виновата я» երգի համար
 2014 – «Ոսկե գրամոֆոն» («Ֆաբրիկա» խմբի կազմում) «Не родись красивой» երգի համար

Ծանոթագրություններ

Արտաքին հղումներ
 Ֆաբրիկա խմբի կայքը
 Իրինա Տոնևայի կենսագրությունը 
 ask.fm

Ռուս երգչուհիներ
Ռուս դերասանուհիներ
Աստղերի ֆաբրիկա (Ռուսաստան)
«Ոսկե գրամաֆոն» մրցանակի դափնեկիրներ
21-րդ դարի երգչուհիներ